**2c ng Noter om for-forståelse af vand og jord 18. dec. 2024**

**Vand:**

Består af molekylet H2O, dvs. af to hydrogen-atomer og et oxygen-atom.

Optræder i tre tilstandsformer (flydende, gas og fast).

Tilstandsformen afgøres af temperatur og tryk. (Vand koger ved lavere temperatur på Mt. Everest.)

Vi har brug for vand til planternes fotosyntese, til produktion af energi (fx bølgeenergi fra havet), til at drikke, til at bade og svømme i og til nedkøling (frosset vand (is) kan bruges ved sportsskader, brandulykker og til drikkevarer som piña colada).

I naturgeografi vil vi især have fokus på vand til planteproduktion (landbrugsafgrøder).

**Jord:**

En fast masse af forskellige sedimenter, fx ler, sand, grus og sten.

Disse sedimenter / mineralske partikler stammer fra nedbrydning af bjerge. Partikelstørrelsen er: ler (”pulver”), sand (< 2 mm i diameter), grus (< 2 cm i diameter) og sten (> 2 cm i diameter).

Der er forskellige jordtyper, som vi så ved Røjle Klint, fx lerjord og sandjord.

Jord har ofte mørke farver, fx brun. Farven afhænger af:

* hvilke mineraler og bjergarter den består af. Kan også være rød (lerjord fra Ghana), hvis højt indhold af jern (Fe), der i forbindelse med luftens oxygen (O) danner rust med orange/rødbrune farver.
* vandindholdet i jorden. Jo mere vand, der er i jorden, jo mørkere er den. (Fugtig og derfor mørk jord har en lavere albedo end tør og dermed lys jord – lærte vi i opgaven om strålingsbalance og albedo.)
* mængden af dødt organisk materiale (detritus – biologi, humus – naturgeografi). Rester af døde planter og dyr nedbrydes til bittesmå dele og kommer til at ligne kaffegrums (humus). Har betydning for jordens næringsstofindhold.